cyanic-selkie/wikianc huggingface dataset:
จักรพรรดิอันโดรนิคอสที่ 1 โคมเนนอส
จักรพรรดิอันโดรนิคอสที่ 1 โคมเนนอส (Andronikos I Komnenos) (ราว ค.ศ. 1118 – 12 กันยายน ค.ศ. 1185) อันโดรนิคอสที่ 1 โคมเนนอสเป็นจักรพรรดิแห่งจักรวรรดิไบแซนไทน์ของราชวงศ์โคมเนนอส ผู้ทรงครองราชย์ระหว่างวันที่ ค.ศ. 1183 จนเสด็จสวรรคตเมื่อวันที่ 12 กันยายน ค.ศ. 1185
แหล่งข้อมูลอื่น
1118 1185
ทะ
ทะ เป็นคะนะของภาษาญี่ปุ่นตัวหนึ่ง ฮิระงะนะเขียนว่า た มีที่มาจากตัวเขียนหวัดของมันโยงะนะ 太 และคะตะกะนะเขียนว่า タ มีที่มาจากส่วนบนของมันโยงะนะ 多 ออกเสียงว่า เมื่อเติมดะกุเต็งจะออกเสียงว่า
た เป็นอักษรลำดับที่ 16 อยู่ระหว่าง そ (โซะ) กับ ち (ชิ) ในการจัดลำดับอักษรปัจจุบัน ส่วนการจัดลำดับแบบอิโระฮะ た เป็นอักษรลำดับที่ 16 อยู่ระหว่าง よ (โยะ) กับ れ (เระ)
ลำดับขีด
ฮิระงะนะ た มีลำดับขีด 4 ขีดดังนี้
คะตะกะนะ タ มีลำดับขีด 3 ขีดดังนี้
คันจิ
ตัวอย่างคันจิที่อ่านว่าทะ และขึ้นต้นด้วยทะ มีดังนี้
โปเกมอน เดอะ ปาร์ค 2005
โปเกมอน เดอะ ปาร์ค 2005 หรือ โปเกปาร์ค เป็นสวนสนุกแห่งแรกของโลก ที่สร้างขึ้นตามโลกและเรื่องราวในภาพยนตร์การ์ตูนเรื่องโปเกมอน ตั้งอยู่ที่เมืองนาโงยะ จังหวัดไอจิ ประเทศญี่ปุ่น โดยเปิดทำการเป็นระยะเวลาสั้นๆ เพียง 6 เดือน ตั้งแต่วันที่ 18 มีนาคม ถึง 25 กันยายน พ.ศ. 2548
นอกจากในประเทศญี่ปุ่นแล้ว โปเกมอน เดอะ ปาร์ค ยังได้ไปเปิดทำการที่ประเทศไต้หวัน ระหว่างวันที่ 23 มิถุนายน ถึง 24 กันยายน พ.ศ. 2549 และยังมีกำหนดที่จะเปิดทำการที่ สหรัฐอเมริกา ยุโรป รวมทั้งเซี่ยงไฮ้ ในปี ค.ศ. 2010 ด้วย
คณะรัฐมนตรีไทย คณะที่ 9
คณะรัฐมนตรี คณะที่ 9 ของไทย (16 ธันวาคม 2481 - 7 มีนาคม 2485)
นายพันเอก หลวงพิบูลสงคราม (แปลก ขีตตะสังคะ) เป็นนายกรัฐมนตรี ประกาศพระบรมราชโองการลงวันที่ 16 ธันวาคม 2481
คณะผู้สำเร็จราชการแทนพระองค์ ประกอบด้วย พระเจ้าวรวงศ์เธอ พระองค์เจ้าอาทิตย์ทิพอาภา เจ้าพระยายมราช (ปั้น สุขุม) และนายพลเอก เจ้าพระยาพิชเยนทรโยธิน (อุ่น อินทรโยธิน) ลงนามในประกาศ
พระยามานวราชเสวี (ปลอด ณ สงขลา) ประธานสภาผู้แทนราษฎร เป็นผู้รับสนองพระบรมราชโองการ
การสิ้นสุดของคณะรัฐมนตรี
คณะรัฐมนตรีคณะนี้สิ้นสุดเพราะเหตุที่นายกรัฐมนตรีและคณะได้กราบถวายบังคมลาออกจากตำแหน่งเพื่อที่จะให้โอกาสได้มีการเปลี่ยนแปลงคณะรัฐมนตรีเสียใหม่ให้เป็นการเหมาะสมแก่สถานการณ์ปัจจุบันเมื่อวันที่ 6 มีนาคม พ.ศ. 2485
คนทรง
คนทรง หรือ ร่างทรง หมายถึง คนที่ให้เจ้าหรือผีมาเข้าสิงในตัว การเข้าสิงนั้นเรียกว่า "การเข้าทรง"
เจพีมอร์แกนเชส
เจพีมอร์แกนเชส (JPMorgan Chase) เดิมชื่อว่า '''เจ.พี. มอร์แกน แอนด์ โค''' (J.P. Morgan & Co.) เป็นบริษัทให้บริการทางการเงิน และการลงทุน ก่อตั้งโดย จอห์น เพียร์พอนต์ มอร์แกน นักการเงินชาวนิวยอร์ก และแอนโทนี เดร็กเซิล นักการเงินชาวฟิลาเดลเฟีย เมื่อปี ค.ศ. 1871 เดิมใช้ชื่อว่า "เดร็กเซิล มอร์แกน แอนด์ โค" (Drexel, Morgan & Co.) ก่อนจะเปลี่ยนชื่อเป็น "เจ.พี. มอร์แกน แอนด์ โค" (J.P. Morgan & Co.) ในปี ค.ศ. 1895
ในปี ค.ศ. 1935 หลานชายของจอห์น เพียร์พอนต์ มอร์แกน ผู้ก่อตั้งเจพี มอร์แกน คือ เฮนรี มอร์แกน ได้แยกตัวออกไปตั้งบริษัทใหม่ ชื่อ มอร์แกน สแตนลีย์ ซึ่งปัจจุบันเป็นหนึ่งในผู้ให้บริการด้านการลงทุนขนาดใหญ่
ในปี ค.ศ. 2000 เจ.พี. มอร์แกน แอนด์ โค ได้ควบรวมกิจการกับธนาคารเชสแมนฮัตตัน และเปลี่ยนชื่อเป็น "เจพีมอร์แกนเชส" (JPMorgan Chase) เป็นผู้ให้บริการด้านการเงินการธนาคาร การลงทุน และการบริหารทรัพย์สิน ที่ใหญ่ที่สุดแห่งหนึ่งของโลก
ปราสาทแอนิก
ปราสาทแอนิก (Alnwick Castle) เป็นปราสาทซึ่งตั้งอยู่ในเมืองแอนิก เทศมณฑลนอร์ธัมเบอร์แลนด์ ประเทศอังกฤษ และเป็นที่พำนักของดยุคแห่งนอร์ธัมเบอร์แลนด์
ปราสาทถูกสร้างขึ้นหลังการพิชิตอังกฤษของชาวนอร์มันและกลายเป็นป้อมปราการชายแดนที่มีความสำคัญ นอกกำแพงปราสาทเคยเกิดการต่อสู้ขึ้นสองครั้ง ครั้งแรกนำไปสู่การสิ้นพระชนม์ของพระเจ้ามัลคอล์มที่ 3 แห่งสกอตแลนด์ในปี ค.ศ. 1093 และครั้งที่สองนำไปสู่การจับกุมตัวพระเจ้าวิลเลียมที่ 1 แห่งสกอตแลนด์ในปี ค.ศ. 1174 ปราสาทถูกพระราชทานให้แก่ตระกูลเพอร์ซีอันทรงอำนาจในคริสต์ศตวรรษที่ 14 และปัจจุบันยังคงเป็นทรัพย์สมบัติในครอบครองของลูกหลานตระกูลเพอร์ซี
ปราสาทหลังแรก
บิสไบรท์ ทีซอน ชาวแองโกล-แซกซันซึ่งเป็นเจ้าของเดิมของแอนิกในช่วงก่อนการพิชิตอังกฤษของชาวนอร์มันถูกชาวนอร์มันริบที่ดินและยกให้แก่กีลแบร์ เดอ เตสซง คนถือธงประจำพระองค์ของพระเจ้าวิลเลียมผู้พิชิตในสมรภูมิเฮสติงส์ ปี ค.ศ. 1066 กีลแบร์ได้สร้างปราสาทเนินโครงสร้างไม้ขึ้นบนที่ดินดังกล่าวเพื่อใช้ในการควบคุมเส้นทางใหญ่สายเหนือ ซึ่งเป็นเส้นทางสำคัญในการสัญจรระหว่างเหนือใต้ อันเป็นที่ตั้งของสะพานข้ามแม่น้ำแอน
สมรภูมิแอนิกครั้งที่ 1 ปี ค.ศ. 1093
ในเดือนพฤศจิกายน ค.ศ. 1093 ได้มีการทำสมรภูมิแอนิกครั้งที่ 1 นอกกำแพงปราสาท ก่อนหน้านั้นไม่กี่เดือนพระเจ้ามัลคอล์มที่ 3 แห่งสกอตแลนด์ได้บุกตอนเหนือของอังกฤษด้วยหวังที่จะแย่งชิงการควบคุมนอร์ธัมเบอร์แลนด์มาจากพระเจ้าวิลเลียมที่ 2 หลังการสู้รบในที่กว้าง กองทัพของพระเจ้ามัลคอล์มได้เดินทางมาถึงปราสาทแอนิกในอาทิตย์ที่สองของเดือนพฤศจิกายนและทำการปิดล้อมป้อมปราสาทปราการ โรเบิร์ต เดอ มาวบราย ผู้แทนของกษัตริย์อังกฤษได้รวบรวมกองกำลังเล็ก ๆ ที่ปราสาทแบมบะระและเดินทัพมาช่วยแอนิก แม้จะด้อยกว่าในด้านกำลังพล แต่โรเบิร์ตมาถึงโดยที่ชาวสกอตไม่ทันตั้งตัว พระเจ้ามัลคอล์มถูกปลงพระชนม์ในการต่อสู้ที่เกิดขึ้นหลังจากนั้น
อีฟ เดอ เวสซี
ในปี ค.ศ. 1095 โรเบิร์ต เดอ มาวบรายก่อกบฏต่อพระเจ้าวิลเลียมที่ 2 กีลแบร์ เดอ เตสซง บริวารของมาวบรายที่ซาบซึ้งกับการช่วยเหลือจากมาวบรายในช่วงการรุกรานของชาวสกอตเมื่อสองปีก่อนเข้าร่วมก่อกบฏด้วย ทว่าการปฏิวัติล้มเหลว กองทัพของกษัตริย์ถูกส่งขึ้นเหนือเพื่อมาปราบมาวบราย เขาถูกปิดล้อมในปราสาทแบมบะระและหนีไปปราสาทไทน์เมาธ์ แต่หลังจากนั้นก็ถูกจับกุมตัวและถูกริบดินแดน เตสซงเองก็ถูกริบดินแดนเช่นกัน ปราสาทแอนิกจึงตกอยู่ในการครอบครองของกษัตริย์ ในปี ค.ศ. 1096 พระเจ้าวิลเลียมที่ 2 ได้พระราชทานปราสาทให้แก่อีฟ เดอ เวสซีที่ได้ทำการปรับปรุงปราสาทใหม่ แม้จะยังคงเนินดินและโครงสร้างไม้ของป้อมปราการไว้ แต่เขาได้ปรับปรุงสิ่งก่อสร้างใหม่ด้วยการเพิ่มสนามอีกสองแห่งทางตะวันออกและตะวันตก วิลเลียม บุตรชายของเขา และยูสตาซ หลานชายของเขาได้ปรับปรุงปราสาทเพิ่มด้วยการสร้างบางส่วนขึ้นมาใหม่โดยเปลี่ยนจากไม้เป็นหิน
ยุคอนาธิปไตย
หลังพระเจ้าเฮนรีที่ 1 สิ้นพระชนม์ในปี ค.ศ. 1135 ได้เกิดสงครามแย่งชิงบัลลังก์ขึ้นระหว่างมาทิลดา ผู้เป็นพระราชธิดา กับสตีเฟน ผู้เป็นพระภาคิไนย อังกฤษตกอยู่ในสงครามกลางเมืองซึ่งเรียกกันว่ายุคอนาธิปไตยและพระเจ้าเดวิด กษัตริย์แห่งสกอตแลนด์ได้ฉวยโอกาสในจังหวะนี้ สตีเฟนได้รับการสวมมงกุฎกษัตริย์ในวันคริสต์มาสของปี ค.ศ. 1135 และเพื่อเป็นการตอบโต้ พระเจ้าเดวิดได้เริ่มการบ่อนทำลายตอนเหนือของอังกฤษซึ่นกินเวลาหลายปีโดยอ้างว่าทำเพื่อสนับสนุนมาทิลดา การเรืองอำนาจในตอนเหนือของพระเจ้าเดวิดมั่นคงขึ้นเมื่อพระองค์ปรับปรุงป้อมปราการชายแดนของปราสาทคาร์ไลล์ และในปี ค.ศ. 1141 พระองค์ได้ตำแหน่งบิชอปแห่งเดอแรมมาอยู่ในการควบคุม ความทะเยอทะยานของพระองค์ถึงจุดจบที่สมรภูมิสแตนดาร์ดในปี ค.ศ. 1138 ซึ่งต่อสู้กันในคาวตันมอร์ ใกล้กับนอร์แธลเลอร์ตัน กองทัพของพระองค์พบกับความปราชัย แต่นอร์ธัมเบอร์แลนด์ยังคงอยู่ในมือของชาวสกอต และในยุคนี้เองที่มีการแบ่งพรมแดนโดยใช้แนวแม่น้ำทีส
สมรภูมิแอนิกครั้งที่ 2 ปี ค.ศ. 1174
ยุคอนาธิปไตยจบลงด้วยการขึ้นครองราชย์ของพระเจ้าเฮนรีที่ 2 พระโอรสของมาทิลดา พระองค์ทำการกอบกู้อำนาจของกษัตริย์กลับคืนมาหลังตกอยู่ในสงครามความขัดแย้งภายในเป็นเวลาหลายปี ในปี ค.ศ. 1157 เคาน์ตีทางเหนือได้กลับมาอยู่ภายใต้การควบคุมของกษัตริย์ ซึ่งสร้างความข่มขื่นให้แก่ชาวสกอต ในปี ค.ศ. 1165 พระเจ้าวิลเลียมที่ 1 ขึ้นเป็นกษัตริย์แห่งสกอตแลนด์ พระองค์รีบหาทางกอบกู้อาณาเขตที่เสียไปกลับคืนมา เมื่อการทูตล้มเหลว พระเจ้าวิลเลียมมองหาทางอื่นและในปี ค.ศ. 1173 ทรงร่วมในการก่อกบฏของเฮนรียุวกษัตริย์ กษัตริย์สกอตบุกตอนเหนือของอังกฤษในปี ค.ศ. 1173 และโจมตีปราสาทแอนิกกับป้อมปราการอื่น ๆ ในนอร์ธัมเบอร์แลนด์ ซึ่งเป็นส่วนหนึ่งของการสู้รบ ทว่าพระเจ้าวิลเลียมเป็นแม่ทัพที่ไร้ฝีมือและแอนิกสามารถต้านทานการโจมตีของพระองค์ได้ ปีต่อมาพระเจ้าวิลเลียมทำการบุกและปิดล้อมปราสาทแอนิกอีกครั้ง กองกำลังปลดปล่อยขนาดเล็กของชาวอังกฤษซึ่งนำโดยรานูล์ฟ เดอ แกลนวิลล์เคลื่อนพลมาจากนิวคาสเซิล เข้าโจมตีชาวสกอตที่สมรภูมิแอนิกครั้งที่ 2 ปี ค.ศ. 1174 ซึ่งเป็นการกระทบกระทั่งกันมากกว่าการทำสมรภูมิ องครักษ์ของกษัตริย์พ่ายแพ้ต่อการโจมตีของชาวอังกฤษและพระเจ้าวิลเลียมถูกจับกุมตัว
การก่อกบฏ
ตลอดคริสต์ศตวรรษที่ 12 และ 13 ปราสาทแอนิกยังคงอยู่ในมือของตระกูลเวสซี ต่อมาในปี ค.ศ. 1215 ยูสตาซ เดอ เวสซี เจ้าของปราสาทได้รับแต่งตั้งเป็นหนึ่งในบารอนที่ลงนามบังคับใช้แม็กนาคาร์ตา เรื่องนี้บวกกับเรื่องที่เขาถวายความเคารพแก่พระเจ้าอเล็กซานเดอร์ที่ 2 แห่งสกอตแลนด์ทำให้เขาขัดแย้งกับพระเจ้าจอห์นที่ได้สั่งให้ทำลายและเผาปราสาท หลังพระเจ้าจอห์นสิ้นพระชนม์ในปี ค.ศ. 1216 ตระกูลกลับมาเป็นคนโปรดของกษัตริย์อีกครั้ง แต่เมื่อจอห์น เดอ เวสซีให้การสนับสนุนการก่อกบฏซึ่งเกิดขึ้นในช่วงสงครามบารอนครั้งที่ 2 เขาถูกริบปราสาทเป็นการชั่วคราว ปราสาทต้านทานการโจมตีได้ดีมาโดยตลอดและในปี ค.ศ. 1297 มันสามารถต้านทานการโจมตีของวิลเลียม วอลเลส ซึ่งได้ใจจากการคว้าชัยในสมรภูมิสเตอริงบริดจ์ในปี ค.ศ. 1297 และพยายามทำสงครามกับอังกฤษ เมื่อสายเพศชายของตระกูลเวสซีสิ้นสุดลงในปี ค.ศ. 1297 ทรัพย์สมบัติถูกพระราชทานให้แก่แอนโธนี เบก บิชอปแห่งเดอแรม
ตระกูลเพอร์ซี
ในปี ค.ศ. 1309 ปราสาทถูกซื้อไปโดยเฮนรี เดอ เพอร์ซี (ซึ่งเป็นบรรพบุรุษของเอิร์ลและดยุคแห่งนอร์ธัมเบอร์แลนด์) จากตระกูลซึ่งสืบเชื้อสายมาจากวิลเลียม เดอ เพอร์ซี (กีโยม เดอ แปซี) อัศวินนอร์มันผู้ให้การสนับสนุนพระเจ้าวิลเลียมที่ 1 ในการบุกอังกฤษ วิลเลียมทำหน้าที่ดูแลนอร์ม็องดีในช่วงที่พระเจ้าวิลเลียมไม่อยู่ แต่ได้เดินทางมาอังกฤษในปี ค.ศ. 1067 และได้รับรางวัลเป็นที่ดินใหญ่ใจกลางยอร์กเชอร์ ในคริสต์ศตวรรษที่ 14 ตระกูลขยายการครอบครองที่ดินและหลังจากได้แอนิกมา เฮนรี เดอ เพอร์ซีได้ทำการเปลี่ยนแปลงปราสาทให้เหมาะสมกับสถานะของตน เขาปรับปรุงและสร้างป้อมปราการตรงกลางขึ้นซึ่งเป็นการสร้างตัวตึกหลักขึ้นมาใหม่ ทว่าเขาแทบไม่มีโอกาสได้ชื่นชมความสำเร็จเมื่อในปี ค.ศ. 1314 เขาต้องขี่ม้าขึ้นเหนือไปพร้อมกับพระเจ้าเอ็ดเวิร์ดที่ 2 เพื่อตีปราสาทสเตอริงในการสู้รบซึ่งเป็นการพ่ายแพ้ครั้งใหญ่ที่สุดของอังกฤษในสมรภูมิแบนน็อกเบิร์น เฮนรีถูกกองทัพสกอตแลนด์จับกุมตัวไปเรียกค่าไถ่ เขาเสียชีวิตในปีนั้นระหว่างกำลังเดินทางกลับแอนิก
สงครามชายแดน
หลังแบนน็อกเบิร์น นอร์ธัมเบิร์แลนด์ประสบกับความยากลำบาก โรเบิร์ต เดอะ บรูซนำกองทัพเข้าสู่เคาน์ตีเพื่อบีบอังกฤษให้ยอมรับเอกราชของสกอตแลนด์ การบริหารบ้านเมืองที่อ่อนแอและไร้ประสิทธิภาพของพระเจ้าเอ็ดเวิร์ดที่ 2 ไม่สามารถกำราบชาวสกอตได้ โรเจอร์ มอร์ติเมอร์ เอิร์ลแห่งมาร์ชที่ขึ้นบริหารบ้านเมืองแทนได้ลงนามในสนธิสัญญาสงบศึกปี ค.ศ. 1328 แต่เมื่อเขาถูกล้มล้างอำนาจ สงครามก็ปะทุขึ้นอีกครั้ง ตลอดช่วงเวลาดังกล่าวแอนิกตกอยู่ในภาวะวิกฤตเนื่องจากเป็นฐานที่มั่นในการปฏิบัติการ ที่โดดเด่นที่สุดน่าจะเป็นในปี ค.ศ. 1346 เมื่อเฮนรี เพอร์ซี เจ้าของปราสาทในขณะนั้นบัญชาการปีกขวาของกองทัพอังกฤษในสมรภูมิเนวิลล์ครอส ซึ่งพระเจ้าเดวิดที่ 2 ประสบกับความปราชัยและถูกจับกุมตัว
ยุคการปกครองของฝ่ายแลงคัสเตอร์
ในปี ค.ศ. 1399 เฮนรี โบลิงโบรก ซึ่งมีตระกูลเพอร์ซีให้การสนับสนุน ได้ปลดพระเจ้าริชาร์ดที่ 2 ออกจากตำแหน่งและขึ้นเป็นพระเจ้าเฮนรีที่ 4 ทว่าหลังจากนั้นไม่นานเฮนรี เพอร์ซีได้ขัดแย้งกับกษัตริย์คนใหม่และก่อกบฏต่อพระองค์ การปฏิวัติถูกปราบปรามที่สมรภูมิชูร์วสบรีปี ค.ศ. 1403 เฮนรีถูกปิดล้อมอยู่ในปราสาทแอนิก ภายใต้การคุกคามด้วยการยิงปืนใหญ่กองทัพของกษัตริย์บีบปราสาทให้ยอมจำนนได้ หลังจากนั้นปราสาทถูกริบและกลับไปอยู่ในการครอบครองของกษัตริย์จนกระทั่งพระเจ้าเฮนรีที่ 4 ได้พระราชทานคืนให้แก่ตระกูลเพอร์ซีในปี ค.ศ. 1413
กำแพงเมือง
ชาวสกอตยังคงโจมตีนอร์ธัมเบอร์แลนด์อย่างต่อเนื่องตลอดคริสต์ศตวรรษที่ 14 และ 15 โดยเมืองแอนิกถูกโจมตีและเผาทำลายในปี ค.ศ. 1424 หลังประสบความสำเร็จในการวิ่งเต้นโน้มน้าวพระเจ้าเฮนรีที่ 6 เมืองได้รับพระราชทานใบอนุญาตก่อสร้างกำแพงเมืองในปี ค.ศ. 1433 และกลายเป็นหนึ่งในสองเมืองในนอร์ทัมเบอร์แลนด์ที่ทำได้ (อีกเมืองหนึ่งคือเบอริคอัพออนทวีด) ทว่าต้องใช้เวลานานในการรวบรวมเงินทุนและกว่าจะได้เริ่มลงมือก่อสร้างกำแพงก็ในคริสต์ทศวรรษ 1470 ระหว่างการก่อสร้างแอนิกถูกชาวสกอตโจมตีอีกครั้งในปี ค.ศ. 1448
สงครามดอกกุหลาบ
ในช่วงสงครามดอกกุหลาบตระกูลเพอร์ซีให้การสนับสนุนฝ่ายแลงคัสเตอร์และปราสาทแอนิกเป็นหนึ่งในสี่ปราสาทที่ใช้ในการป้องกันชายแดนตะวันออก (อีกสามปราสาท คือ ปราสาทแบมบะระ, ปราสาทดันสแตนบะระ และปราสาทวอร์เคิร์ธ) และใช้ในการนำเข้ากองกำลังเสริมจากสกอตแลนด์ ทว่าปราสาทแอนิกยอมจำนนต่อฝ่ายยอร์กหลังพระเจ้าเอ็ดเวิร์ดที่ 4 ได้ชัยชนะเด็ดขาดที่สมรภูมิทาวตันปี ค.ศ. 1461 แม้การต่อต้านจะยังคงหลงเหลืออยู่และปราสาทถูกเปลี่ยนมือหลายครั้ง แต่ตั้งแต่เดือนธันวาคม ค.ศ. 1461 ถึงเดือนกรกฎาคม ค.ศ. 1462, ฤดูใบไม้ร่วงของปี ค.ศ. 1462 ถึงเดือนมกราคม ค.ศ. 1463 และเดือนพฤษภาคม ค.ศ. 1463 ถึงเดือนมิถุนายน ค.ศ. 1464 ปราสาทอยู่ในการครอบครองของฝ่ายสนับสนุนแลงคัสเตอร์ ในปี ค.ศ. 1469 ปราสาทกลับมาอยู่ในการครอบครองของตระกูลเพอร์ซีอีกครั้ง
การเสื่อมลง
เจ้าของปราสาทแอนิกในช่วงรัชสมัยของสมเด็จพระราชินีนาถเอลิซาเบธที่ 1 คือทอมัส เพอร์ซี เอิร์ลที่ 7 แห่งนอร์ธัมเบอร์แลนด์ ที่แม้จะเป็นชาวคาทอลิกแต่ก็เป็นคนโปรดของพระราชินีซึ่งเป็นชาวโปรเตสแตนต์ แต่ต่อมาก็ถูกลดบทบาทลงเมื่อพระราชินีทำการปฏิรูปศาสนา ในฤดูใบไม้ร่วงของปี ค.ศ. 1569 ทอมัสเข้าร่วมการปลุกระดมทางเหนือเพื่อต่อต้านพระราชินีเอลิซาเบธ หลังประสบความปราชัยเขาได้หนีไปสกอตแลนด์ ทว่าพระเจ้าเจมส์ที่ 6 กษัตริย์โปรเตสแตนต์แห่งสกอตแลนด์ได้ขายเอิร์ลผู้ถูกขับไล่ออกจากประเทศคืนให้แก่อังกฤษและในปี ค.ศ. 1572 เขาถูกประหารชีวิตที่ยอร์ก ยศศักดิ์และทรัพย์สินของเขา ซึ่งหนึ่งในนั้นคือปราสาทแอนิก ตกเป็นของเฮนรีผู้เป็นน้องชาย ทว่าเขาไม่ได้โปรดปรานแอนิกและอาศัยอยู่ที่ปราสาทวอร์เคิร์ธเป็นหลัก ปราสาทแอนิกจึงถูกทิ้งร้างและปล่อยปละละเลย
การรวมเข้ากับราชบัลลังก์
หลังการสิ้นพระชนม์ของสมเด็จพระราชินีนาถเอลิซาเบธที่ 1 ในปี ค.ศ. 1603 ราชบัลลังก์อังกฤษและสกอตแลนด์รวมเข้าด้วยกันเมื่อพระเจ้าเจมส์ที่ 6 แห่งสกอตแลนด์สืบทอดราชบัลลังก์อังกฤษ (ในชื่อพระเจ้าเจมส์ที่ 1 แห่งอังกฤษ) ในช่วงนั้นแอนิกเจริญก้าวหน้าจากการค้าขายอันรุ่งเรืองตามเส้นทางใหญ่ทางเหนือ ปราสาทกลายเป็นที่มั่นชายแดนซึ่งไม่มีความจำเป็น ในยุคนั้นกำแพงเมืองกลายเป็นส่วนเกิน ภายหลังจึงถูกรื้อเอาหินไปใช้ในโครงการอื่น มีเพียงประตูตะวันออก (หรือหอคอนบอนด์เกต) ที่เหลือรอดมาจนถึงปัจจุบัน เนื่องจากใช้เป็นคุกคุมขังนักโทษ
พระราชวังกอทิก
ในช่วงคริสต์ทศวรรษ 1750 แอนิกมีความสำคัญมากขึ้นเมื่อฮิวจ์ เพอร์ซี เอิร์ลแห่งนอร์ธัมเบอร์แลนด์ใช้ปราสาทเป็นที่พักอาศัยหลัก เขาได้มอบหมายให้เจมส์ เพน ต่อด้วยโรเบิร์ต อาดัม ปรับโฉมปราสาทใหม่เป็นที่พักอันโอ่อ่าตามแบบสถาปัตยกรรมกอทิก ทว่าปลายคริสต์ศตวรรษที่ 19 อัลเจอร์นอน เพอร์ซี ดยุคที่ 4 แห่งนอร์ธัมเบอร์แลนด์ได้มอบหมายให้เปลี่ยนปราสาทอีกครั้งโดยรื้อส่วนดัดแปลงทิ้งควบคู่กับการเปลี่ยนสิ่งก่อสร้างเป็นปราสาทยุคกลางแนววิคตอเรีย การปรับปรุงสร้างผลดีแก่ปราสาทที่กลายเป็นสถานที่ยอดนิยมในการถ่ายทำละครและภาพยนตร์ เช่น
ภาพยนตร์
ละคร
ยกน้ำหนักชิงแชมป์โลก 1905
การแข่งขันยกน้ำหนักชิงชนะเลิศแห่งโลก พ.ศ. 2448 จัดขึ้นทั้งหมด 3 สนาม โดยสองสนามแรกจัดขึ้นที่ จักรวรรดิเยอรมัน และ สนามที่ 3 จัดขึ้นที่ สาธารณรัฐฝรั่งเศสที่ 3.
สนามที่ 1
การแข่งขันสนามที่ 1 (การแข่งขันยกน้ำหนักชิงชนะเลิศแห่งโลกครั้งที่ 6) จัดขึ้นที่ เบอร์ลิน, ราชอาณาจักรปรัสเซีย ในวันที่ 8 - 10 เมษายน พ.ศ. 2448. มีนักกีฬาชายเข้าร่วมแข่งขัน 41 คน จาก 4 ชาติ.
สนามที่ 2
การแข่งขันสนามที่ 2 (การแข่งขันยกน้ำหนักชิงชนะเลิศแห่งโลกครั้งที่ 7) จัดขึ้นที่ ดืสบูร์ก, มณฑลไรน์ ในวันที่ 11 - 13 มิถุนายน พ.ศ. 2448. มีนักกีฬาชายเข้าร่วมแข่งขัน 7 คน จาก 2 ชาติ.
สนามที่ 3
การแข่งขันสนามที่ 3 (การแข่งขันยกน้ำหนักชิงชนะเลิศแห่งโลกครั้งที่ 8) จัดขึ้นที่ ปารีส, สาธารณรัฐฝรั่งเศสที่ 3 ในวันที่ 16 ถึง 30 ธันวาคม พ.ศ.2448. มีนักกีฬาฝรั่งเศสในฐานะชาติเจ้าภาพเข้าร่วมแข่งขันทั้งหมด 16 คน.
เคตช์วาโย
เคตช์วาโย คามพันเด หรือสมเด็จพระราชาธิบดีเคตช์วาโย คามพันเด (ประมาณ พ.ศ. 2369 -8 กุมภาพันธ์ พ.ศ. 2427) พระมหากษัตริย์ของชนชาติซูลู จาก พ.ศ. 2415 - พ.ศ. 2422 เป็นผู้นำการรบในสงครามซูลู ชื่อของพระองค์ได้ถูกเรียกไปต่างๆ กันคือ Cetawayo, Cetewayo, Cetywajo และ Ketchwayo พระองค์เป็นพระราชโอรสของพระเจ้า "มพันเด" กษัตริย์ซูลู พี่น้องต่างมารดาของกษัตริย์ "ชากา" ในปี พ.ศ. 2399 พระองค์ได้ต่อสู้และประหารพี่น้องต่างมารดาคือ "มบูยาซี" พระราชโอรสพระองค์โปรดของพระราชบิดาและได้เป็นผู้ปกครองที่มีประสิทธิภาพของซูลูตั้งแต่พระราชบิดายังทรงมีพระชนม์
เคตช์วาโย เสด็จสวรรคตในเดือนกุมภาพันธ์ พ.ศ. 2427 นับเป็นพระมหากษัตริย์องค์สุดท้ายแห่งชนชาติซูลูที่ยังมิอิสรภาพ ดินิซูลู พระราชโอรสผู้สืบทอดราชบัลลังก์แทนเมื่อวันที่ 20 พฤษภาคม พ.ศ. 2427 ด้วยการสนับสนุนของพวกทหารรับจ้างชาวบัวร์
ยูฟ่ายูโรปาลีก ฤดูกาล 2015–16 รอบแพ้คัดออก
รอบแพ้คัดออก หรือรอบน็อกเอาต์ ในการแข่งขันยูฟ่ายูโรปาลีก ฤดูกาล 2015–16 เริ่มแข่งขันในวันที่ 18 กุมภาพันธ์ พ.ศ. 2559 (ค.ศ. 2016) จนถึงวันที่ 18 พฤษภาคม พ.ศ. 2559 (ค.ศ. 2016) ซึ่งเป็นรอบชิงชนะเลิศ ที่ ซังคท์ยาค็อพ-พาร์ค ในกรุง บาเซิล, ประเทศสวิตเซอร์แลนด์.
กำหนดการ
การจับสลากแบ่งสายมีขึ้นที่สำนักงานใหญ่ของฟีฟ่า ในเมืองนียง ประเทศสวิตเซอร์แลนด์.
การแข่งขัน
รอบแพ้คัดออกหรือรอบน็อกเอาต์นี้มีทั้งหมด 32 ทีมประกอบไปด้วย: 24 ทีมที่ผ่านเข้ารอบในฐานะแชมป์กลุ่มและรองแชมป์กลุ่มจาก 12 กลุ่มในรอบแบ่งกลุ่ม, และ 8 ทีมที่จบอันดับที่ 3 จาก แชมเปี้ยนส์ ลีก รอบแบ่งกลุ่ม
โดยแข่งขันกันในระบบเหย้า–เยือน โดยหากประตูรวมทั้ง 2 นัดเท่ากัน นับผลประตูจากการทำประตูในเมื่อเป็นทีมเยือน หากยังเท่ากันอีก ให้ต่อเวลาพิเศษ เป็นเวลา 30 นาที (ครึ่งละ 15 นาที) และหากว่ายังเสมอกันจะมีการยิงลูกโทษที่จุดโทษ เพื่อตัดสินผลแพ้–ชนะ
ในรอบ 16 ทีมสุดท้าย ทีมที่เป็นแชมป์กลุ่มนั้นจะได้เล่นเป็นทีมเหย้าเป็นนัดที่สอง ส่วนทีมรองแชมป์กลุ่มเมื่อจับสลากแล้วจะได้เล่นเป็นทีมเหย้าในนัดแรก
สรุปผลการแข่งขัน
<section begin=Rof32 />
นัด
<div id="เฟแนร์บาห์เช พบ โลโคโมทีฟ มอสโก"> <div id="โลโคโมทีฟ มอสโก พบ เฟแนร์บาห์เช"> รวมผลสองนัด เฟแนร์บาห์แช ชนะ 3–1.
<div id="ฟีออเรนตีนา พบ ทอตนัม ฮอตสเปอร์"> <div id="ทอตนัม ฮอตสเปอร์ พบ ฟีออเรนตีนา"> รวมผลสองนัด ทอตนัม ฮอตสเปอร์ ชนะ 4–1.
<div id="โบรุสซีอาดอร์ทมุนท์ พบ โปร์ตู"> <div id="โปร์ตู พบ โบรุสซีอาดอร์ทมุนท์"> รวมผลสองนัด โบรุสซีอาดอร์ทมุนท์ ชนะ 3–0.
<div id="มิดทิลแลนด์ พบ แมนเชสเตอร์ยูไนเต็ด"> <div id="แมนเชสเตอร์ยูไนเต็ด พบ มิดทิลแลนด์"> รวมผลสองนัด แมนเชสเตอร์ยูไนเต็ด ชนะ 6–3.
<div id="เซบิยา พบ โมลเด"> <div id="โมลเด พบ เซบิยา"> รวมผลสองนัด เซบิยา ชนะ 3–1.
<div id="บิยาร์เรอัล พบ นาโปลี"> <div id="นาโปลี พบ บิยาร์เรอัล"> รวมผลสองนัด บิยาร์เรอัล ชนะ 2–1.
<div id="แซ็งต์-เตเตียน พบ บาเซิล"> <div id="บาเซิล พบ แซ็งต์-เตเตียน"> ''รวมผลสองนัด เสมอ 4–4. บาเซิล ชนะด้วยกฏยิงประตูทีมเยือน.''
<div id="บาเลนเซีย พบ ราปิด เวียนนา"> <div id="ราปิด เวียนนา พบ บาเลนเซีย"> รวมผลสองนัด บาเลนเซีย ชนะ 10–0.
<div id="เอาก์สบูร์ก พบ ลิเวอร์พูล"> <div id="ลิเวอร์พูล พบ เอาก์สบูร์ก"> รวมผลสองนัด ลิเวอร์พูล ชนะ 1–0.
<div id="สปาร์ตา ปราก พบ คราสโนดาร์"> <div id="คราสโนดาร์ พบ สปาร์ตา ปราก"> รวมผลสองนัด สปาร์ตา ปราก ชนะ 4–0.
<div id="กาลาตาซาราย พบ ลาซีโอ"> <div id="ลาซีโอ พบ กาลาตาซาราย"> รวมผลสองนัด ลาซีโอ ชนะ 4–2.
<div id="ซียง พบ บรากา"> <div id="บรากา พบ ซียง"> รวมผลสองนัด บรากา ชนะ 4–3.
<div id="ชัคตาร์ โดเนตสค์ พบ ชัลเคอ 04"> <div id="ชัลเคอ 04 พบ ชัคตาร์ โดเนตส์ค"> รวมผลสองนัด ชัคตาร์ โดเนตส์ค ชนะ 3–0.
<div id="มาร์แซย์ พบ อัตเลติกเดบิลบาโอ"> <div id="อัตเลติกเดบิลบาโอ พบ มาร์แซย์"> รวมผลสองนัด อัตเลติกเดบิลบาโอ ชนะ 2–1.
รอบ 16 ทีมสุดท้าย
การจับสลากประกบคู่มีขึ้นในวันที่ 26 กุมภาพันธ์ พ.ศ. 2559 (ค.ศ. 2016). รอบ 16 ทีมสุดท้าย นัดแรก ลงเล่นในวันที่ 10 มีนาคม (ค.ศ. 2016), และรอบ 16 ทีมสุดท้าย นัดที่สอง ลงเล่นในวันที่ 17 มีนาคม พ.ศ. 2559 (ค.ศ. 2016).
สรุปผลการแข่งขัน
<section begin=Rof16 />
นัด
<div id="ชัคตาร์ โดเนตสค์ พบ ออนเดอร์เลชท์"> <div id="ออนเดอร์เลชท์ พบ ชัคตาร์ โดเนตส์ค"> รวมผลสองนัด ชัคตาร์ โดเนตส์ค ชนะ 4–1.
<div id="โบรุสซีอาดอร์ทมุนท์ พบ ทอตนัม ฮอตสเปอร์"> <div id="ทอตนัม ฮอตสเปอร์ พบ โบรุสซีอาดอร์ทมุนท์"> รวมผลสองนัด โบรุสซีอาดอร์ทมุนท์ ชนะ 5–1.
<div id="เฟแนร์บาห์เช พบ บรากา"> <div id="บรากา พบ เฟแนร์บาห์เช"> รวมผลสองนัด บรากา ชนะ 4–2.
<div id="อัตเลติกเดบิลบาโอ พบ บาเลนเซีย"> <div id="บาเลนเซีย พบ อัตเลติกเดบิลบาโอ"> ''รวมผลสองนัด เสมอ 2–2. อัตเลติกเดบิลบาโอ ชนะด้วยกฏยิงประตูทีมเยือน.''
<div id="ลิเวอร์พูล พบ แมนเชสเตอร์ยูไนเต็ด">
<div id="แมนเชสเตอร์ยูไนเต็ด พบ ลิเวอร์พูล"> รวมผลสองนัด ลิเวอร์พูล ชนะ 3–1.
<div id="สปาร์ตา ปราก พบ ลาซีโอ"> <div id="ลาซีโอ พบ สปาร์ตา ปราก"> รวมผลสองนัด สปาร์ตา ปราก ชนะ 4–1.
รอบก่อนรองชนะเลิศ
การจับสลากจะมีขึ้นเมื่อวันที่ 18 มีนาคม ค.ศ. 2016. นัดแรกจะลงเล่นในวันที่ 7 เมษายน, และนัดที่สองจะลงเล่นในวันที่ 14 เมษายน ค.ศ. 2016.
สรุปผลการแข่งขัน
<section begin=QF />
นัด
<div id="บรากา พบ ชัคตาร์ โดเนตสค์"> <div id="ชัคตาร์ โดเนตสค์ พบ บรากา"> รวมผลสองนัด ชัคตาร์ โดเนตสค์ ชนะ 6–1.
<div id="บิยาร์เรอัล พบ สปาร์ตา ปราก"> <div id="สปาร์ตา ปราก พบ บิยาร์เรอัล"> รวมผลสองนัด บิยาร์เรอัล ชนะ 6–3.
<div id="อัตเลติกเดบิลบาโอ พบ เซบิยา"> <div id="เซบิยา พบ อัตเลติกเดบิลบาโอ"> ''รวมผลสองนัด เสมอ 3–3. เซบิยา ชนะลูกโทษ 5–4.''
<div id="โบรุสซีอาดอร์ทมุนท์ พบ ลิเวอร์พูล"> <div id="ลิเวอร์พูล พบ โบรุสซีอาดอร์ทมุนท์"> รวมผลสองนัด ลิเวอร์พูล ชนะ 5–4.
รอบรองชนะเลิศ
การจับสลากจะมีขึ้นเมื่อวันที่ 15 เมษายน ค.ศ. 2016. นัดแรกจะลงเล่นในวันที่ 28 เมษายน, และนัดที่สองจะลงเล่นในวันที่ 5 พฤษภาคม ค.ศ. 2016.
สรุปผลการแข่งขัน
<section begin=SF />
นัด
<div id="ชัคตาร์ โดเนตสค์ พบ เซบิยา"> <div id="เซบิยา พบ ชัคตาร์ โดเนตสค์"> รวมผลสองนัด เซบิยา ชนะ 5–3.
<div id="บิยาร์เรอัล พบ ลิเวอร์พูล"> <div id="ลิเวอร์พูล พบ บิยาร์เรอัล"> รวมผลสองนัด ลิเวอร์พูล ชนะ 3–1.
รอบชิงชนะเลิศ
นัดชิงชนะเลิศจะลงเล่นในวันที่ 18 พฤษภาคม พ.ศ. 2559 (ค.ศ. 2016) ที่สนาม ซังคท์ยาค็อพ-พาร์ค ในเมือง บาเซิล, สวิตเซอร์แลนด์.
รอสส์ เพโรต์
เฮนรี รอสส์ เพโรต์ (เกิด 27 มิถุนายน พ.ศ. 2473-9 กรกฎาคม พ.ศ. 2562) เป็นนักธุรกิจชาวอเมริกันจากรัฐเท็กซัส มีชื่อเสียงจากการสมัครรับเลือกตั้งประธานาธิบดีแห่งสหรัฐอเมริกา 2 สมัยในปี ค.ศ. 1992 และ 1996
เพโรต์เป็นผู้ก่อตั้งบริษัท Electronic Data Systems (EDS) ในปี ค.ศ. 1962 เป็นบริษัทผู้ให้บริการด้านคอมพิวเตอร์ เขาได้ขายบริษัทนี้ต่อให้กับเจเนอรัลมอเตอร์ในปี ค.ศ. 1984 ซึ่งได้ขายต่อให้กับฮิวเลตต์-แพคการ์ดในปี 2008 ปัจจุบันบริษัทใช้ชื่อว่า "EDS, an HP company" หลังจากขาย EDS ให้กับเจเนอรัลมอเตอร์ไป เพโรต์ได้ตั้งบริษัทใหม่ชื่อว่า Perot Systems ในปี ค.ศ. 1988 ซึ่งก็ได้ขายกิจการให้กับเดลล์ไปในปี 2009 ในราคา 3.9 พันล้านดอลลาร์สหรัฐ
เพโรต์ลงสมัครรับเลือกตั้งในปี ค.ศ. 1992 ในฐานะผู้สมัครอิสระ ส่วนในการเลือกตั้งครั้งถัดมา เขาได้ก่อตั้งพรรคการเมืองชื่อ พรรคปฏิรูป (Reform Party) เป็นพรรคทางเลือกนอกเหนือจากพรรคเดโมแครตและพรรครีพับลิกัน ในการเลือกตั้งปี 1992 เขาได้รับคะแนนเสียงป็อปปูลาร์โหวต 19,741,065 คะแนน คิดเป็น 18.9%  คิดเป็นผู้สมัครนอกเหนือจากสองพรรคใหญ่ที่ได้รับคะแนนสูงสุด นับตั้งแต่ธีโอดอร์ รูสเวลต์ ที่ลงสมัครรับเลือกตั้งในนามพรรคก้าวหน้า (Progressive Party) ในปี ค.ศ. 1912
ภาษาโปรล็อก
ภาษาโปรล็อก (Prolog) เป็นภาษาสำหรับการเขียนโปรแกรมเชิงตรรกะ ได้ชื่อมาจาก PROgrammation en LOGique (logic programming) สร้างขึ้นโดย Alain Colmerauer ราว ค.ศ. 1972 ภาษาโปรล็อกเกิดจากความพยายามที่จะสร้างภาษาที่อาศัยวิธีการทางตรรกศาสตร์แทนที่จะกำหนดคำสั่งอย่างละเอียดให้กับคอมพิวเตอร์
ภาษาโปรล็อกถูกนำไปใช้ในโปรแกรมสำหรับปัญญาประดิษฐ์ และภาษาศาสตร์เชิงคำนวณ (computational linguistics) โดยเฉพาะการประมวลผลภาษาธรรมชาติ ไวยากรณ์และความหมายของภาษานั้นเรียบง่ายและชัดเจน (เป้าหมายแรกของภาษาคือเป็นเครื่องมือสำหรับนักภาษาศาสตร์ที่ไม่รู้คอมพิวเตอร์) งานวิจัยจำนวนมากที่ทำให้เกิดการพัฒนาภาษาโปรล็อกในปัจจุบันนั้น เป็นผลมาจากโครงการระบบคอมพิวเตอร์ยุคที่ห้า (fifth generation computer systems project - FGCS) ซึ่งเลือกรูปแบบหนึ่งของภาษาโปรล็อกเป็นภาษาแก่น (Kernel Language) ของระบบปฏิบัติการ
ภาษาโปรล็อกมีพื้นฐานมาจากแคลคูลัสภาคแสดง (predicate calculus) หรือเรียกเต็ม ๆ ว่า แคลคูลัสภาคแสดงอันดับที่หนึ่ง (first-order predicate calculus) โดยจำกัดให้ใช้เฉพาะอนุประโยคของฮอร์น (Horn clause) การดำเนินการของโปรแกรมโปรล็อก ก็คือการประยุกต์วิธีพิสูจน์ทฤษฎีบทโดยใช้รีโซลูชันอันดับหนึ่ง (first-order resolution) แนวคิดพื้นฐานที่เกี่ยวข้องได้แก่ การทำให้เท่ากัน (unification), การเรียกซ้ำจากส่วนท้าย (tail recursion), การย้อนรอย (backtracking)
แบบชนิดข้อมูล
ภาษาโปรล็อกไม่มีแบบชนิดข้อมูลเหมือนกับภาษาโปรแกรมทั่ว ๆ ไป หัวข้อนี้จะพูดถึงศัพท์ของส่วนย่อยของภาษาแทน
อะตอม
อะตอม (atom) คือ ค่าคงที่ซึ่งเขียนแทนด้วยข้อความ โดยอะตอมคือลำดับที่ประกอบด้วย ตัวอักษร ตัวเลข เส้นใต้อักขระ (underscores) และจะต้องขึ้นต้นด้วยตัวพิมพ์เล็ก โดยปกติแล้วถ้าต้องการอะตอมที่ใช้เครื่องหมายพิเศษ จะเขียนเครื่องหมายอัญประกาศเดี่ยว (') กำกับไว้ เช่น '+' เป็น อะตอม แต่ + เป็นตัวดำเนินการ
ตัวเลข
ระบบภาษาโปรล็อกส่วนใหญ่จะไม่แบ่งแยกระหว่างเลขจำนวนเต็ม กับเลขจำนวนจริง
ตัวแปร
ตัวแปรจะแสดงด้วยสายอักขระที่ประกอบด้วย ตัวอักษร ตัวเลข และเส้นใต้อักษร โดยจะต้องขึ้นต้นด้วยตัวพิมพ์ใหญ่ ตัวแปรในภาษาโปรล็อกไม่ใช่ที่เก็บข้อมูล แต่จะมีลักษณะคล้ายรูปแบบ (pattern) ซึ่งกำหนดไว้ในเรื่องการทำให้เท่ากัน
ตัวแปรนิรนาม (anonymous variable) จะเขียนโดยใช้ เครื่องหมายเส้นใต้อักษรเพียงตัวเดียว (_)
พจน์
พจน์ (term) ใช้แทนข้อมูลที่มีความซับซ้อน ประกอบด้วย ส่วนหัว (head) เป็นอะตอม เรียกว่า ฟังก์เตอร์ (functor) และพารามิเตอร์ต่างๆ (ไม่กำหนดประเภท) จำนวนพารามิเตอร์จะเรียกว่า อะริดี (arity) พจน์สามารถเขียนแทนโดยใช้เพียงส่วนหัวและอะริดี โดยเขียนเป็น ฟังก์เตอร์/อะริตี
ลิสต์
ลิสต์ไม่ใช่ข้อมูลแบบเดี่ยว แต่เป็นโครงสร้างที่นิยามแบบเรียกซ้ำ (โดยใช้พจน์ '.'/2) คือ
ส่วนย่อยแรก เรียกว่าส่วนหัว (H)  จะตามด้วยส่วนที่เหลือของลิสต์ ที่เรียกว่าส่วนหาง (T หรือ tail) เช่น ลิสต์ [1,2,3] จะเขียนแทนด้วย '.'(1, '.'(2, 3)) ตามไวยากรณ์ของภาษาแล้วอาจจะเขียนลิสต์ว่า [H|T] วิธีนี้เป็นที่นิยมมากกว่าการใช้ '.' การประมวลผลข้อมูลในลิสต์ จะทำโดยประมวลผลข้อมูลส่วนหัวก่อน แล้วค่อยทำส่วนที่เหลือ โดยใช้การเรียกซ้ำ
ลิสต์สามารถเขียนได้หลายแบบ ตามความสะดวกของโปรแกรมเมอร์
ในการใช้งานจริง ลิสต์ของโปรล็อกมีลักษณะคล้ายกับ ดักไทปปิง ของภาษาสมัยใหม่โดยทั่วไป หรืออาจกล่าวได้ว่า ดักไทปปิงได้นำเอาวิธีการของโปรล็อกไปใช้เนื่องจาก ภาษาโปรล็อก นั้นเกิดมาก่อนภาษาเหล่านั้น
สายอักขระ
สายอักขระจะเขียนอยู่ในเครื่องหมายอัญประกาศคู่ ซึ่งภายในจะแทนด้วยลิสต์ของรหัสแอสกี
ข้อเท็จจริง
การเขียนโปรแกรมภาษาโปรล็อกนั้น จะแตกต่างจากการใช้ภาษาเชิงกระบวนคำสั่ง (procedural langugage) โดยเริ่มจากการสร้างฐานข้อมูลข้อเท็จจริง (facts) และ กฎ (rules) จากนั้นจึงใช้การสอบถาม (queries) เพื่อหาคำตอบ หน่วยพื้นฐานของภาษาโปรล็อกคือ เพรดิเคต (predicate) ซึ่งใช้นิยามความจริง เพรดิเคตจะเขียนอยู่ในรูปพจน์ ซึ่งประกอบด้วยส่วนหัว และอาร์กิวเมนต์ เช่น
cat(tom).
cat คือส่วนหัว และมีอาร์กิวเมนต์หนึ่งตัวคือ tom จากนั้นจะสามารถสอบถามโปรล็อกถึงความจริงนี้ได้
?- cat(tom). yes.
?- cat(X). X = tom; no.
โดยทั่วไป จะใช้เพรดิเคตนิยามความจริงเกี่ยวกับสิ่งที่โปรแกรมรู้ แต่การใช้เพรดิเคตก็ต้องอาศัยข้อตกลงที่แน่นอน อย่างเพรดิตเคตในตัวอย่างข้างล่าง จะใช้แบบไหน เพื่อบอกว่า Pat เป็นพ่อของ Sally
father(sally,pat). father(pat,sally).
ทั้งสองกรณีมีส่วนหัวคือ father และอาร์กิวเมนต์คือ pat และ sally กรณีแรก sally มาก่อน ส่วนกรณีหลัง pat มาก่อน กรณีแรกเป็นตัวอย่างของการนิยามแบบ กริยา ประธาน กรรม ส่วนกรณีหลังจะเป็นแบบ กริยา กรรม ประธาน เนื่องจากระบบโปรล็อกไม่เข้าใขภาษาอังกฤษ ดังนั้นจึงสามารถใช้ได้ทั้งสองแบบ แต่ควรจะกำหนดรูปแบบที่แน่นอนในโปรแกรมเดียวกัน และควรหลีกเลี่ยงการเขียน เช่น
มีเพรดิเคตหลายตัว ที่กำหนดไว้ในตัวภาษา เพื่อทำให้โปรแกรมสามารถทำงานต่างๆ ได้ (เช่น อินพุต/เอาต์พุต ใช้กราฟิก และสิ่งต่างๆ เพื่อติดต่อกับระบบปฏิบัติการ) เช่น เพรดิเคต write ใช้สำหรับแสดงผลออกจอ
จะแสดงคำว่า Hello บนจอ
กฎ
คำสั่งอีกรูปแบบหนึ่งของภาษาโปรล็อกคือ กฎ (rules) เช่น
light(on) :- switch(on).
เครื่องหมาย ":-" แปลว่า "ถ้า" กฎนี้หมายความว่า light(on) เป็นจริง ถ้า switch(on) เป็นจริง นอกจากนี้สามารถใช้ตัวแปรในกฎได้ โดยตัวแปรจะขึ้นต้นด้วยตัวพิมพ์ใหญ่ ส่วนค่าคงที่จะขึ้นด้วยตัวพิมพ์เล็ก เช่น
father(X,Y) :- parent(X,Y), male(X).
หมายความว่า "ถ้าคนหนึ่งเป็นพ่อแม่ของอีกคนหนึ่งและเป็นผู้ชายแล้วคนนั้นจะเป็นพ่อ" (ใช้ "," แทน "และ") ลำดับการเขียนส่วนเหตุและผลจะตรงข้ามกับตรรกศาสตร์ทั่วไป แต่ก็สามารถเขียนส่วนผลหลาย ๆ ตัวในกฎเดียวกันได้ เช่น
a,b,c :- d.
a :- d. b :- d. c :- d.
แต่โปรล็อกไม่อนุญาตให้เขียนกฎว่า
a;b :- c.
ซึ่งแปลว่า "ถ้า c แล้ว a หรือ b" (ใช้ ";" แทน "หรือ") เพราะเป็นข้อจำกัดของอนุประโยคของฮอร์น
การประเมินค่า
เมื่อส่วนแปลคำสั่งของภาษาโปรล็อกได้รับการสอบถาม ก็จะค้นหาข้อเท็จจริงที่เข้ากันได้กับการสอบถามนั้น ถ้าไม่มีข้อเท็จจริงอยู่ ก็จะลองตรวจสอบกฎที่ทำให้ได้ข้อเท็จจริง เช่น
sibling(X,Y) :- parent(Z,X), parent(Z,Y). father(X,Y) :- parent(X,Y), male(X). mother(X,Y) :- parent(X,Y), female(X). parent(X,Y) :- father(X,Y). parent(X,Y) :- mother(X,Y). mother(trude, sally). father(tom, sally). father(tom, erica). father(mike, tom). male(tom). female(trude). male(mike).
เมื่อสอบถามตามตัวอย่างต่อไป ก็จะได้ว่าจริง
โปรแกรมจะหาคำตอบนี้เทียบกับกฎ sibling(X,Y) โดยเชื่อม (อย่างไม่เป็นทางการ คือ แทนที่) sally กับ X และ erica กับ Y และทำให้การสอบถามขยายไปยัง parent(Z,sally) และ parent(Z,erica) จากนั้นจึงหาพ่อแม่ทั้งหมดของ sally แต่ว่า parent(trude,sally) ใช้ไม่ได้ เพราะเมื่อแทน Z ด้วย trude จะได้ parent(trude,erica) แต่ไม่มีข้อเท็จจริงนี้อยู่ ระบบจึงลองแทน Z ด้วย tom จึงได้ว่า sally เป็นพี่น้องกับ erica
คำสั่งต่อไป
mother(X,Y) :- parent(X,Y), female(X). parent(X,Y) :- father(X,Y).
ดูน่าสงสัย เพราะพ่อแม่ทุกคนไม่ได้เป็นพ่อ แต่พ่อเป็นพ่อแม่จริง และแม่คือพ่อแม่ที่เป็นผู้หญิง
ถ้าจะบอกว่าพ่อทุกคนเป็นผู้ชาย ก็จะเขียนได้ว่า
male(X) :- father(X,_).
โดยไม่ต้องสนใจว่าลูกจะเป็นใคร จึงใช้ตัวแปรนิรนามซึ่งเขียนด้วยเส้นใต้อักษร
นิเสธ
การสอบถามจะเป็นเท็จ เมื่อไม่สามารถหาข้อเท็จจริงหรือกฎที่สนับสนุนการสอบถามนั้นได้ ลักษณะแบบนี้เรียกว่า ข้อสมมุติโลกปิด (Closed world assumption) ซึ่งก็คือสมมุติว่าทุกสิ่งที่ควรจะรู้เก็บไว้ในฐานข้อมูลแล้ว ดังนั้นจึงไม่มีสิ่งใดที่อยู่ภายนอกขอบเขตนี้รวมถึงสิ่งที่ไม่รู้ หรืออีกนัยหนึ่ง ข้อเท็จจริงที่ยังไม่รู้ว่าเป็นจริง (หรือเท็จ) จะสมมุติว่าเป็นเท็จ
ดังนั้นกฎเช่น
legal(X) :- NOT illegal(X).
จะหาค่าโดยค้นหาทุกสิ่งที่เป็น illegal และเปรียบเทียบกับ X ถ้าไม่พบ X ก็จะถือว่า X เป็น legal จะเรียกวิธีการนี้ว่า นิเสธโดยความขัดข้อง (Negation by failure)
การดำเนินการ
เนื่องจากภาษาโปรล็อกเป็นภาษาเชิงตรรกะ ดังนั้นในทางทฤษฎีแล้วจึงไม่จำเป็นต้องสนใจว่าโปรแกรมทำงานยังไง แต่การศึกษาการทำงานหรือขั้นตอนวิธีที่ใช้อนุมาณ จะช่วยป้องกันโปรแกรมที่ไม่ให้ทำงานเกินจำเป็น
ตัวอย่างเช่น สามารถเขียนคำสั่งเพื่อนับจำนวนสมาชิกของลิสต์ได้ คือ
elems([],0). elems([H|T], X) :- elems(T, Y), X is Y + 1.
ถ้าจะอธิบายง่ายๆ ก็จะได้ว่า ลิสต์ว่าง จะมีจำนวนสมาชิกเท่ากับ 0 ถ้าลิสต์ไม่ว่าง จะได้จำนวนสมาชิกเท่ากับ Y+1 เมื่อ Y คือจำนวนสมาชิกส่วนที่เหลือเมื่อแยกส่วนหัวออก
กรณีนี้แยกกรณีของส่วนเงื่อนไขของกฎออกจากกันได้ชัดเจน แต่ถ้าเป็นกรณีตัดสินใจว่าจะเล่นพนันหรือไม่
gamble(X) :- gotmoney(X). gamble(X) :- gotcredit(X), NOT gotmoney(X). ถ้ามีเงิน ก็จะเล่นพนันต่อ ถ้าไม่มีเงินแล้วก็ต้องกู้เงิน หรือถ้าเกิดวงเงินก็จะไม่เล่นต่อ gotmoney อาจจะเป็นเพรดิเคตที่ใช้เวลานานมาก เช่น อาจจะต้องต่อผ่านอินเทอร์เน็ตไปเช็คจำนวนเงินในบัญชีธนาคาร ซึ่ง gotcredit ก็ใช้เวลานานเช่นเดียวกัน
ตามทฤษฎีแล้ว ระบบโปรล็อกอาจจะพิจารณากฎไม่เป็นไปตามลำดับ ดังนั้นจึงสามารถเขียนกฎกลับกันเป็น
gamble(X) :- gotcredit(X), NOT gotmoney(X). gamble(X) :- gotmoney(X).
ซึ่งเป็นสิ่งที่ได้ เนื่องจากเงื่อนไขทั้งสองแยกจากกัน แต่จะไม่จำเป็นต้องเช็คว่าจะกู้เงินได้หรือเปล่าเลย ถ้ารู้ว่ามียังมีเงินอยู่ ดังนั้นในทางปฏิบัติ ระบบโปรล็อกจะตรวจสอบกฎทั้งหมดก่อน และสามารถใช้ตัวตัด (cut operator -- ใช้เครื่องหมาย !) เพื่อบอกให้ตัวแปลคำสั่งหยุดหาตัวเลือกอื่นๆ หลังจากได้คำตอบแรกแล้ว เช่น
อย่างนี้เรียกว่าตัวตัดเขียว (green cut operator) ซึ่งจะบอกให้ตัวแปลคำสั่งหยุดหาตัวเลือกอื่นหลังจากตัวตัด ในกรณีที่ต้องการเงินจึงจะตรวจสอบกฎข้อที่สอง และจะพบว่า gotmoney ในกฎข้อที่สองไม่มีประโยชน์ เพราะรู้อยู่แล้วว่าไม่มีเงิน และระบบก็ไม่ตรวจสอบกฎข้อสองก่อน ดังนั้นจึงเขียนคำสั่งใหม่ได้ว่า
gamble(X) :- gotmoney(X),!. gamble(X) :- gotcredit(X).
อย่างนี้เรียกว่าตัวตัดแดง (red cut operator) เนื่องจากค่อนข้างอันตราย เพราะความถูกต้องจะขึ้นกับตำแหน่งที่ใช้ตัวตัดและลำดับของกฎ การตัดแปะที่ผิดพลาดอาจจะทำให้เกิดปัญหาได้ ถ้ากฎสลับกันก็จะกลายเป็นว่าจะกู้เงินเต็มที่ก่อน แล้วค่อยใช้เงินสดที่มีอยู่
อาเลกซิส อาร์เกวโย
อันเดรส อาเลกซิส อาร์เกวโย โบโอร์เกซ (Andrés Alexis Argüello Bohórquez เป็นอดีตนักมวยชาวนิการากัว
ประวัติ
อาร์เกวโยเริ่มชกมวยสากลอาชีพครั้งแรกเมื่อวันที่ 18 พฤศจิกายน พ.ศ. 2511 เมื่ออายุได้เพียง 16 ปี และใช้เวลาถึง 6 ปี จึงได้เป็นแชมป์โลกครั้งแรกของสมาคมมวยโลก (ดับเบิลยูบีเอ) ในรุ่นเฟเธอร์เวท เมื่อชนะน็อกรูเบน โอลิบาเรส ยก 13 เมื่อวันที่ 23 พฤศจิกายน ค.ศ. 1974 ซึ่งก่อนหน้านี้อาร์เกวโยเคยชกชิงแชมป์ในรุ่นเดียวกันนี้มาแล้วครั้งนึงกับ เอร์เนสโต มาร์เซล เจ้าของตำแหน่งชาวปานามา แต่เป็นฝ่ายแพ้คะแนนไปเมื่อวันที่ 16 กุมภาพันธ์ ปีเดียวกัน
หลังได้เป็นแชมป์โลก WBA รุ่นเฟเธอร์เวทแล้ว อาร์เกวโยก็ชกป้องกันตำแหน่งไว้ได้ 4 ครั้ง ก่อนที่จะสละเพื่อขึ้นไปชกในรุ่นที่ใหญ่กว่า
อาร์เกวโยขึ้นแชมป์โลกของสภามวยโลก (ดับเบิลยูบีซี) ในรุ่นที่สองคือ ซูเปอร์เฟเธอร์เวท (ขณะนั้นยังเรียกพิกัดนี้ว่า จูเนียร์ไลท์เวท) เมื่อวันที่ 28 มกราคม พ.ศ. 2521 ที่เมืองบายามอน ปวยร์โตรีโก และเป็นฝ่ายชนะน็อกไปในยกที่ 13 ต่ออัลเฟรโด เอสกาเลรา เจ้าของตำแหน่งเดิมซึ่งเป็นนักมวยเจ้าถิ่นด้วย จากนั้นจึงป้องกันตำแหน่งเอาไว้ได้ถึง 8 ครั้ง ก่อนที่จะสละตำแหน่งในเดือนตุลาคม พ.ศ. 2523 เนื่องจากควบคุมน้ำหนักไม่ไหว
20 มิถุนายน พ.ศ. 2524 ขึ้นชิงแชมป์โลกของสภามวยโลก ในรุ่นไลท์เวท กับจิม ว็อต เจ้าของตำแหน่งชาวสก็อต ที่สนามเวมบลีย์ ในมหานครลอนดอน สหราชอาณาจักร และเป็นฝ่ายเอาชนะคะแนนไปได้อย่างขาวสะอาดเมื่อชกกันครบ 15 ยก
อาเลกซิส อาร์เกวโย กลายเป็นนักมวยที่มีชื่อเสียงโด่งดังขึ้นมาทันทีจากการเป็นแชมป์โลกถึง 3 รุ่น ในรุ่นไลท์เวทนี้เขาสามารถป้องกันตำแหน่งเอาไว้ได้ 4 ครั้ง และการชกที่น่าประทับใจก็คือการป้องกันตำแหน่งกับ เรย์ "บูม บูม" แมนซินี นักมวยจอมตะลุยชาวอเมริกันเชื้อสายอิตาเลียน​ ที่กำลังมีฟอร์มการชกร้อนแรงและเป็นขวัญใจชาวอเมริกัน แต่อาร์เกวโยได้แสดงให้เห็นว่าเขามีการชกที่เหนือชั้นกว่า เมื่อเป็นฝ่ายชนะที.เค.โอ.แมนซีนี ไปได้ในยกที่ 14 เมื่อวันที่ 3 ตุลาคม พ.ศ. 2524
อาร์เกวโยป้องกันตำแหน่งครั้งสุดท้ายในรุ่นไลท์เวท เมื่อชนะน็อกยก 5 ต่อแอนดี แกนิกัน เมื่อวันที่ 22 พฤษภาคม พ.ศ. 2525 และข้ามขึ้นไปชิงแชมป์โลกรุ่นที่ 4 ในรุ่นซูเปอร์ไลท์เวท ของสมาคมมวยโลก กับแอรอน ไพรเออร์ นักมวยอันตรายชาวอเมริกัน ผู้ยังไม่เคยแพ้ใครในขณะนั้น
อาร์เกวโยวางนวมไปนาน จนหลายฝ่ายคาดว่าเขาคงแขวนนวมไปแล้ว แต่แล้วอาร์เกวโยก็หวนคืนมาชกมวยอีกครั้ง และชกครั้งสุดท้ายชนะน็อกบิลลี คอสเตลโล อดีตแชมป์โลกของสภามวยโลกซูเปอร์ไลท์เวท ไปในยกที่ 4 เมื่อวันที่ 9 กุมภาพันธ์ พ.ศ. 2529 ก่อนที่จะหยุดชกไป เมื่อถูกตรวจพบว่าเป็นโรคหัวใจ
อาร์เกวโยหยุดไปรักษาตัวนานเกือบ 10 ปี ก่อนที่จะกลับมาชกอีกครั้ง แต่ก็มีสถิติลุ่ม ๆ ดอน ๆ เนื่องจากสภาพชีวิตย่ำแย่ และในครั้งสุดท้ายก็เป็นฝ่ายแพ้คะแนนอย่างหมดรูปต่อนักมวยโนเนมอย่างสก็อต วอล์กเกอร์ ในปี พ.ศ. 2538 ก่อนที่จะอำลาชีวิตการชกไปอย่างเป็นทางการในที่สุด
หลังแขวนนวม อาร์เกวโยได้หันไปเล่นการเมือง และได้รับเลือกตั้งให้เป็นนายกเทศมนตรีกรุงมานากัวด้วย เมื่อเดือนพฤษภาคม พ.ศ. 2551 แต่ก็มีปัญหารุมเร้าหลายประการ จนในที่สุดอาร์เกวโยได้ทำการฆ่าตัวตายด้วยการยิงเข้าที่ขั้วหัวใจตนเองเมื่อวันที่ 1 กรกฎาคม พ.ศ. 2552 รวมอายุได้ 57 ปี
อาเกิลตัน
อาเกิลตัน (Argleton) เป็นสถานที่ซึ่งเคยปรากฏในกูเกิล แมปส์และกูเกิล เอิร์ธ ตำแหน่งของอาเกิลตันนั้นอยู่ใกล้กับถนน เอ 59 เมืองออตัน แลนคาไชร์ตะวันตก ในอังกฤษ แต่จริงๆ แล้วตำแหน่งนั้นเป็นเพียงทุ่งโล่งเท่านั้น ข้อมูลของกูเกิลได้รับการนำไปใช้โดยผู้ให้บริการข้อมูลออนไลน์จำนวนมาก และอาเกิลตันก็ถูกระบุถึงว่าเป็นสถานที่จริงๆ ในเขตรหัสไปรษณีย์แอล 39 ชื่ออาเกิลตันจึงปรากฏถึงในรายชื่อต่างๆ บ่อยครั้ง แต่แท้จริงแล้ว บุคคลหรือบริการที่ระบุว่าอยู่ที่อาเกิลตันนั้นตั้งอยู่ ณ ที่อื่นในเขตรหัสไปรษณีย์แอล 39
ไมค์ นอแลน ผู้ดูแลเว็บเซอร์วิสของมหาวิทยาลัยเอดจ์ฮิลล์ซึ่งอยู่ใกล้บริเวณนั้น ได้สังเกตเห็นความผิดพลาดนี้และเขียนถึงในบล็อกเป็นครั้งแรกเมื่อวันที่ 9 กันยายน พ.ศ. 2551 ต่อมา รอย เบย์ฟิลด์ ซึ่งเป็นเพื่อนของนอแลนได้ลองเดินสำรวจในบริเวณที่ระบุว่าเป็นอาเกิลตัน ก่อนจะเขียนลงในบล็อกของตนว่าพื้นที่นั้นดู "ธรรมดาเหมือนหลอกกัน" ("deceptively normal") และสื่อมวลชนท้องถิ่นก็ได้หยิบเรื่องของอาเกิลตันขึ้นมาเป็นประเด็น ในช่วงปลายปี พ.ศ. 2552 เรื่องของอาเกิลตันได้รับความสนใจในวงกว้างและเป็นหัวข้อที่มีผู้สนใจอย่างมากในทวิตเตอร์ ปัจจุบันมีโดเมน เนม argleton.com ซึ่งมีข้อความว่า "พวกนั้นพูดบ้าอะไรกัน? เราชาวเมืองอาเกิลตันมีอยู่จริง ที่นี่ไงเล่า!" และ argleton-village.co.uk ซึ่งเป็นเว็บไซต์ล้อเลียนที่ระบุถึงประวัติศาสตร์ บุคคลที่มีชื่อเสียง และเหตุการณ์ปัจจุบันในเมืองสมมุติแห่งนี้ นอกจากนั้นยังมีเว็บไซต์ซึ่งขายของที่ระลึก เช่น เสื้อยืด ของอาเกิลตัน
คำอธิบาย
มีทฤษฏีว่าอาเกิลตันนั้นอยู่บนแผนที่เพื่อใช้เป็นหลักฐานในการจับผู้ที่ละเมิดลิขสิทธิ์ คำว่า เกิล ใน อาเกิลตัน นั้นเป็นไปได้ว่ามาจากคำว่าเกิลในกูเกิล และชื่อ Argleton ก็สามารถสลับอักษรได้ว่า Not Large และ Not Real G โดยตัวอักษรจีหมายถึงกูเกิล บ้างก็เชื่อว่าอาเกิลตันนั้นเป็นเพียงการสะกดผิดของชื่อเมืองออตัน (Aughton) แต่ทั้งสองชื่อต่างก็ปรากฏบนแผนที่เหมือนกัน ศาสตราจารย์แดนนี ดอร์ลิง ประธานสมาคมนักทำแผนที่เชื่อว่าอาเกิลตันเป็นเพียงข้อผิดพลาดธรรมดาเท่านั้น ไม่ได้มีจุดประสงค์ใดแอบแฝง
โฆษกของกูเกิลกล่าวว่า "แม้ข้อมูลส่วนใหญ่จะถูกต้อง มันก็ยังมีข้อผิดพลาดอยู่บ้าง" และสนับสนุนให้ผู้ใช้รายงานความผิดพลาดที่พบไปให้ผู้มอบข้อมูล ข้อมูลของกูเกิล แมปส์นั้นมาจากเทเล แอตลาสในประเทศเนเธอร์แลนด์ ซึ่งไม่สามารถอธิบายได้ว่าความผิดพลาดนี้อยู่ในฐานข้อมูลของตนได้อย่างไร และกล่าวว่าจะนำชื่ออาเกิลตันออกจากแผนที่
ตั้งแต่วันที่ 30 เดือนมกราคม พ.ศ. 2553 เป็นต้นมา อาเกิลตันก็หายไปจากกูเกิล แมปส์และกูเกิล เอิร์ธ แต่ยังคงค้นหาได้
เครื่องปรุงรส
เครื่องปรุงรส หมายถึง ส่วนประกอบ ของอาหาร เช่น เครื่องเทศ ซอส หรือสิ่งปรุงแต่งต่าง ๆ ที่เติมลงในอาหารก่อนหรือระหว่างการปรุง ก่อนหรือระหว่างการบริโภค เพื่อให้รสชาติเฉพาะ เพิ่มรสชาติ หรือเสริมอาหาร
เครื่องปรุงรสบางชนิดใช้เป็นอาหารหลักหรือส่วนประกอบหลักได้ด้วย เช่น หอมใหญ่ ยังสามารถใช้เป็นส่วนผสมผักหลักในซุปหัวหอมของฝรั่งเศส
กระแซ
กระแซ (Cassay) บ้างเรียก เมเต (Meitei, ), มีเต (Meetei) หรือ มณิปุรี (Manipuri, मणिपुरी) เป็นชาติพันธุ์หนึ่งอาศัยอยู่ทางตะวันออกเฉียงเหนือของประเทศอินเดีย และเป็นประชากรส่วนใหญ่ของรัฐมณีปุระ ส่วนใหญ่ตั้งถิ่นฐานอยู่บริเวณที่ราบตอนกลางของรัฐมณีปุระ และยังพบอีกว่ามีจำนวนไม่น้อยอาศัยดินแดนข้างเคียงเช่น รัฐอัสสัม, รัฐเมฆาลัย และรัฐตริปุระ ทั้งยังพบการตั้งถิ่นฐานในประเทศอื่น ๆ ใกล้เคียงคือประเทศบังกลาเทศ และพม่า เมื่อพม่าเรืองอำนาจ มักกวาดต้อนเชลยชาวกระแซมาฝึกหัดเป็นทหารม้า
ชาวกระแซจะใช้ภาษามณีปุระ ซึ่งจัดอยู่ในตระกูลภาษาทิเบต-พม่า ทั้งยังเป็นหนึ่งในยี่สิบสองภาษาราชการของประเทศอินเดียตามรัฐธรรมนูญ ค.ศ. 1992 เดิมใช้อักษรเมเตมาเยกในการเขียน แต่ภายหลังถูกแทนที่ด้วยอักษรเบงกอลช่วงศตวรรษที่ 18 ปัจจุบันมีความพยายามในการฟื้นฟูการใช้อักษรเมเตมาเยกอีกครั้งอย่างช้า ๆ
แต่เดิมชาวกระแซนับถือศาสนาสะนามะฮี (Sanamahism) ซึ่งเป็นลัทธิบูชาสุริยเทพและผีบรรพชน และพบร่องรอยว่าชาวกระแซเคยนับถือศาสนาพุทธมาก่อน ปัจจุบันชาวกระแซส่วนใหญ่นับถือศาสนาฮินดูนิกายไวษณพ ซึ่งเปลี่ยนไปนับถือเมื่อราว 300 ปีก่อนหน้านี้ แต่เป็นเพียงฮินดูพื้นเมืองหรือฮินดูแบบมณีปุระเท่านั้นเพราะรับอิทธิพลมาอย่างผิวเผิน โดยมีการนับถือปะปนกับลัทธิพื้นเมือง นอกจากนี้ยังมีชาวกระแซบางส่วนเข้ารีตศาสนาอิสลามเมื่อศตวรรษที่ 17 ในยุคจักรวรรดิโมกุลเรืองอำนาจ โดยจะถูกเรียกว่าปันกัล (Pangal) หรือมียะฮ์เมเต (Miah Meitei)
อำเภอลำดวน
ลำดวน เป็นอำเภอหนึ่งในจังหวัดสุรินทร์ เดิมมีฐานะเป็นอำเภอชื่อว่า "อำเภอสุรพินท์" ก่อนที่จะยุบลงในปี พ.ศ. 2455 และจัดตั้งเป็นกิ่งอำเภอใหม่ในชื่อ "กิ่งอำเภอลำดวน" และยกฐานะเป็นอำเภอลำดวน ในเวลาต่อมา
ประวัติ
อำเภอลำดวน จังหวัดสุรินทร์ มีความเจริญรุ่งเรือง เป็นเมืองหนึ่งในอดีตกาล ซึ่งยังปรากฏหลักฐานให้เห็น คือ ซากกำแพงเมืองสร้างด้วยดินมูล มีคูคลองล้อมรอบ มีปูชนียสถานและโบราณวัตถุปรากฏอยู่ ในสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 ได้ทรงโปรดเกล้าโปรดกระหม่อมยกบ้านลำดวนขึ้นเป็นเมือง พระราชทานนามว่า “เมืองสุรพินทนิคม”
รายนามเจ้าเมืองสุรพินทนิคม ต่อมาได้มีการเปลี่ยนแปลงแผนวิธีการปกครองทั่วราชอาณาจักรขึ้นใหม่ เมืองสุรพินทนิคมจึงเปลี่ยนเป็นอำเภอเรียกว่า อำเภอสุรพินท์ และต่อมาได้ถูกลดฐานะให้เป็นตำบลชื่อว่าตำบลลำดวน และรวมเข้ากับพื้นที่ในอำเภอศีขรภูมิ ในวันที่ 28 กรกฎาคม พ.ศ. 2455 ก่อนที่ 5 ปีต่อมาท้องที่ตำบลลำดวน อำเภอศีขรภูมิ ได้โอนมาขึ้นกับอำเภอสังขะแทน
ที่ตั้งและอาณาเขต
อำเภอลำดวนตั้งอยู่ทางตอนกลาง ค่อนไปทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้
การปกครองส่วนภูมิภาค
อำเภอลำดวนแบ่งเขตการปกครองย่อยเป็น 5 ตำบล 51 หมู่บ้าน ได้แก่
การปกครองส่วนท้องถิ่น
ท้องที่อำเภอลำดวนประกอบด้วยองค์กรปกครองส่วนท้องถิ่น 6 แห่ง ได้แก่
การคมนาคม
การเดินทางจากกรุงเทพฯ ใช้ทางหลวงแผ่นดินหมายเลข 1 (ถนนพหลโยธิน) ผ่านจังหวัดปทุมธานี พระนครศรีอยุธยา แล้วแยกเข้าทางหลวงแผ่นดินหมายเลข 2 (ถนนมิตรภาพ) ผ่านจังหวัดสระบุรี นครราชสีมา แล้วใช้ทางหลวงหมายเลข 24 ผ่านจังหวัดบุรีรัมย์ แยกซ้ายเข้าทางหลวงแผ่นดินหมายเลข 214 (ตรงแยกอำเภอปราสาท) เข้าเมืองสุรินทร์ใช้ทางหลวงหมายเลข 2077 เข้าสู่อำเภอลำดวน ระยะทาง 26 กม.
ระยะทางจากอำเภอลำดวนสู่อำเภอต่าง ๆ ในจังหวัดสุรินทร์
วงศ์ผักชี
วงศ์ผักชี (Apiaceae หรือ Umbelliferae) เป็นวงศ์ของพืชมีดอกขนาดใหญ่วงศ์หนึ่ง มีสมาชิกมากกว่า 3,700 สปีชีส์ และ 434 สกุล จัดเป็นวงศ์ที่ใหญ่เป็นอันดับที่ 16 ของพืชมีดอก สมาชิกที่สำคัญ ได้แก่ ผักชี, ผักชีล้อม, แคร์รอต, เซเลอรี, บัวบก, ยี่หร่าฝรั่ง, พาร์สลีย์, เชอร์วิล
แหล่งข้อมูลอื่น
{|
เวรี เวรี เวรี
เวรี เวรี เวรี เป็นเพลงของเกิร์ลกรุปเกาหลีใต้ ไอโอไอ จากมินิอัลบั้มที่สอง มิสมี? ออกจำหน่ายในฐานะเพลงนำจากมินิอัลบั้มโดยวายเอ็มซีเอนเตอร์เทนเมนต์ เมื่อวันที่ 17 ตุลาคม ค.ศ. 2016 และจัดจำหน่ายโดยโลเอ็นเอนเตอร์เทนเมนต์ เนื้อเพลงแต่งโดยพัก จิน-ย็อง ซึ่งเรียบเรียงเพลงด้วย มิวสิกวิดีโอเผยแพร่เมื่อวันที่ 17 ตุลาคม เช่นเดียวกัน
รอยัลไนท์
รอยัลไนท์ (ロイヤルナイツ) เป็นชื่อกลุ่มตัวละครของ ดิจิตอลมอนสเตอร์ เป็นอัศวินที่ทำหน้าที่ดูแลโลกดิจิตอล ให้สงบสุขภายใต้อำนาจของอิกดราชิล โดยกลุ่มรอยัลไนท์นั้น อิมพีเรียลดรามอน พาลาดิน โหมด เป็นผู้ก่อตั้งกลุ่มรอยัลไนท์ขึ้นมา
เวรี เวรี เวรี
เบื้องหลังและการออกจำหน่าย
เมื่อวันที่ 22 กันยายน ค.ศ. 2016 มีรายงานว่าพัก จิน-ย็อง จะเป็นผู้ผลิตเพลงต่อไปของกลุ่ม ต่อมาเมื่อวันที่ 13 ตุลาคมตัวอย่างของมิวสิกวิดีโอได้เผยแพร่พร้อมเปิดเผยชื่อของเพลงว่า "เวรี เวรี เวรี"
รอยัลไนท์
ดิจิมอนฟรอนเทียร์
ในภาคนี้ จะมีรอยัลไนท์ ปรากฏตัวออกมา 2 ตัวด้วยกัน คือ ลอร์ดไนท์มอน กับ ดูนัสมอน ออกมาเป็นฝ่ายร้ายรับใช้ลูเจมอนเพื่อที่พวกตนจะได้ครอบครองโลก
ดิจิตอลมอนสเตอร์ X-Evolution
ภาคนี้จะมี เหล่ารอยัลไนท์แค่ 4 ตัว คือ อัลฟามอน (アルファモン) โอเมกามอน (オメガモン) ดุ๊กมอน (デュークモン) และ แมกนามอน (マグナモン) ซึ่งภาคนี้โดยโอเมกามอนและแมกนามอนนั้นได้รับคำสั่งให้กวาดล้างดิจิมอนที่อยู่โลกทั้งหมด และดุ๊กมอนเป็นคนแรกที่ไม่สนต่อคำสั่งจากอิกดราชิล แล้วต่อสู้กับโอเมกามอนจนตาย(แท้จริงแล้วเป็นการยอมตายเพื่อหาความจริงเกี่ยวกับโดรุมอนซึ่งร่างจริงคืออัลฟามอนที่ถูกอิกดราซิลจับไป) ซึ่งตอนหลังอัลฟามอนกับโอเมกามอนได้ร่วมมือกันจนกำจัดอิกดราซิลได้สำเร็จในที่สุด
ดิจิมอนเซฟเวอร์ส
List of Digimon Data Squad characters
ประเทศตุรกีในโอลิมปิกเยาวชนฤดูร้อน 2018
ประเทศตุรกี เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติตุรกีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 56 คน ใน 17 ชนิดกีฬา ผลการแข่งขันครั้งนี้ประเทศตุรกีได้รับเหรียญรางวัลแบ่งเป็น 2 เหรียญทอง 2 เหรียญเงิน และ 7 เหรียญทองแดง รวมทั้งหมด 11 เหรียญ
แขวงลุมพินี
ลุมพินี เป็นแขวงหนึ่งของเขตปทุมวัน กรุงเทพมหานคร
ที่ตั้งและอาณาเขต
แขวงลุมพินีตั้งอยู่ทางทิศตะวันออกของเขต มีอาณาเขตติดต่อกับเขตการปกครองข้างเคียงดังนี้
ฌอง-คล็อด ลอเยอร์
ฌอง-คล็อด ลอเยอร์ (Jean-Claude Leuyer; 30 พฤศจิกายน ค.ศ. 1970 – ) หรือเรียกแบบง่าย ๆ ว่า ฌอง คล็อด เป็นทั้งอดีตคิกบ็อกเซอร์รุ่นซูเปอร์เฮฟวีเวท และนักมวยไทยชาวอเมริกัน เขาเป็นแชมป์โลกมาแล้วถึงหกสมัย โดยเป็นผู้ครองแชมป์ในสี่องค์กรที่แตกต่างกัน และเข้าแข่งขันในการต่อสู้ระดับโลกสิบหกรายการ เขามีผลงานเด่นจากการมีชัยเหนือร็อบ กามัน และโทมัส คูฮาเชฟสกี ในเค-วัน
ทั้งนี้ เขาเป็นผู้เรียนวิชามวยไทยจากก้านยาว อรุณเหลือง (พิเชษฐ์ อรุณเหลือง) ซึ่งเป็นหัวหน้าผู้ฝึกสอนแห่งค่ายมวยแฟร์เท็กซ์
อาชีพในช่วงต้น
แม้ว่าจะใช้วิชามวยไทยเป็นวิชาชีพ แต่ลอเยอร์ก็ได้เริ่มต้นฝึกศิลปะการต่อสู้ครั้งแรกเมื่ออายุห้าขวบในศาสตร์แห่งคาราเต้สายโชโตกัน เขาได้มีชื่อเสียงใน ค.ศ. 1994 เมื่อครั้งที่เขาชนะรายการยูเอสเอ็มทีเอเฮฟวี่เวทแชมเปี้ยนชิพ หลังจากนั้น เขาก็ชนะรายการชิงแชมป์ฟรีสไตล์รุ่นซูเปอร์เฮฟวี่เวทระหว่างทวีปของไอเอสเคเอ โดยเป็นฝ่ายชนะ ฮิราวี ที แรนจี จากประเทศนิวซีแลนด์ ณ วันที่ 13 มีนาคม ค.ศ. 1994 ภายหลังในระดับอาชีพของเขา เขายังเป็นผู้ชนะรายการไอเอสเคเอเวิลด์ซูเปอร์เฮฟวี่เวทฟรีสไตล์แชมเปี้ยนชิพ กับรายการไอเอสเคเอเวิลด์ซูเปอร์เฮฟวี่เวทมวยไทยแชมเปี้ยนชิพ
คำเชิญสู่เค-วัน
ใน ค.ศ. 1996 ลอเยอร์ได้รับเชิญให้มีส่วนร่วมในเค-วัน เวิลด์กรังด์ปรีซ์ ซึ่งเป็นการรวมพลประจำปีของเหล่าคิกบ็อกเซอร์รุ่นเฮฟวี่เวทที่ดีที่สุดระดับโลกในประเทศญี่ปุ่น มีการเรียกชื่อเขาอย่างง่าย ๆ ว่า "ฌอง คล็อด" ในการประชาสัมพันธ์ เขาได้รับการเปิดตัวโดยได้พบกับคู่ชกที่มีชื่อว่าปีเตอร์ เอิร์ทส์ ในรายการ เค-วัน กรังด์ปรีซ์ '96 โอเพนนิงแบทเทิล ที่โยโกฮามา ณ วันที่ 10 มีนาคม ค.ศ. 1996 ในช่วงสุดท้ายของยกแรก เอิร์ทส์เป็นฝ่ายน็อคลอเยอร์อย่างจังด้วยท่าเตะสูงขวา
ชีวิตส่วนตัว
ภายหลังจากที่เขาอำลาวงการการต่อสู้ ลอเยอร์ได้ปรากฏตัวในภาพยนตร์เป็นจำนวนมากในฐานะนักแสดงและสตันท์แมน รวมถึงภาพยนตร์ จอมคนผงาดโลก ที่เจ็ท ลี นำแสดง และเขายังเป็นผู้ฝึกสอนที่โรงเรียนคิกบ็อกซิงอเมริกัน
กกคมบางกลม
กกคมบางกลม หรือ หญ้าก้ามกุ้ง เป็นพืชใบเลี้ยงเดี่ยวอยู่ในวงศ์กก มีอายุขัยหลายปี ลักษณะลำต้นเป็นกอ ตั้งตรง สูง 15-50 เซนติเมตร ปลายลำมีขนคายมือ กาบใบโอบปิดลำรูปทรงกระบอกยาว 3-7 เซนติเมตร มีเหลี่ยมและสันชัดเจน ใบรูปหอกหรือรูปแถบ กว้าง 3-8 มิลลิเมตร ยาว 10-100 เซนติเมตร เนื้อหยาบ ผิวใบและขอบใบมีขนคายมือ ดอกของกกคมบางกลมออกเป็นช่อกระจุก มีช่อดอกย่อย 1-5 ช่อ กระจุกดอกย่อยรูปไข่หรือรูปรี กว้างประมาณ 3 มิลลิเมตร ยาว 5-12 มิลลิเมตร มีสีเขียวเข้ม กาบช่อย่อยแผ่นเนื้อหยาบ รูปรี เรียงสลับบนแกนช่อย่อย ปลายเป็นหนามแหลมยาวประมาณ 3 มิลลิเมตร มีเกสรเพศผู้ 6 อัน ส่วนผล มีลักษณะเป็นรูปไข่กลับหรือรูปรี มีผิวเกลี้ยงเป็นคลื่น ขยายพันธุ์โดยใช้เมล็ด
กกคมบางกลมพบได้ในที่โล่งน้ำขังตื้นๆ ริมบึง หรือตามชายฝั่ง รวมถึงพบได้ในทุ่งนา พืชชนิดนี้กระจายพันธุ์ทั่วไปตั้งแต่เขตร้อนในทวีปแอฟริกา เอเชียใต้ เช่น ประเทศอินเดีย ภูมิภาคเอเชียตะวันออกเฉียงใต้ ตอนใต้ของประเทศจีนและญี่ปุ่น ไปจนถึงประเทศออสเตรเลีย
ชื่อพ้อง
ชื่อพ้องของกกคมบางกลม มีดังนี้
เดอะยังแอนด์เดอะเรสต์เลส
เดอะยังแอนด์เดอะเรสต์เลส (The Young and the Restless หรือย่อว่า Y&R) เป็นละครโทรทัศน์อเมริกันสร้างโดยวิลเลียม เจ. เบลล์ และลี ฟิลิป เบลล์ ของช่องซีบีเอส ละครมีฉากในเมืองสมมุติ เจนัวซิตี ในรัฐวิสคอนซิน ซึ่งไม่เกี่ยวข้องใด ๆ กับหมู่บ้านในเจนัวซิตี รัฐวิสคอนซินในชีวิตจริง ละครออกอากาศตอนแรกในวันที่ 26 มีนาคม ค.ศ. 1973 เดอะยังแอนด์เดอะเรสต์เลสมีความยาว 30 นาทีต่อตอน 5 ตอนต่อสัปดาห์ ละครขยายเวลาออกอากาศเป็น 1 ชั่วโมงในวันที่ 4 กุมภาพันธ์ ค.ศ. 1980 ใน ค.ศ. 2006 ละครเริ่มออกอากาศตอนอังกอร์ในคืนวันธรรมดาทางโซปเน็ตจนถึง ค.ศ. 2013 เมื่อละครย้ายไปที่ช่องทีวีจีเอ็น (ปัจจุบันคือช่องป็อป) ช่องป็อปยังคงแพร่ภาพตอนอังกอร์ในคืนวันธรรมดา เริ่มตั้งแต่วันที่ 1 กรกฎาคม ค.ศ. 2013 ละครได้ถูกนำไปออกอากาศต่างประเทศด้วย
เดิมเดอะยังแอนด์เดอะเรสต์เลสมีแก่นเนื้อเรื่องที่ครอบครัวหลัก 2 ครอบครัว ได้แก่ ครอบครัวบรุกส์ซึ่งมีฐานะดี และครอบครัวฟอสเตอร์ ซึ่งเป็นครอบครัวคนงาน
เจ้าหญิงชาร์ลอตต์ พระราชกุมารี
ชาร์ลอตต์แห่งบริเตนใหญ่ ไอร์แลนด์ และฮันโนเฟอร์ สมเด็จพระราชินีแห่งเวือร์ทเทิมแบร์ค หรือ เจ้าหญิงชาร์ลอตต์ พระราชกุมารี (Charlotte, Princess Royal) ทรงเป็นเจ้าหญิงอังกฤษ ทรงอภิเษกสมรสกับกษัตริย์แห่งเวือร์ทเทิมแบร์คทำให้มีพระยศเป็นพระราชีนีเวือร์ทเทิมแบร์ค
พระราชสมภพเมื่อ 29 กันยายน ค.ศ. 1766 ในพระราชวังบักกิงแฮม กรุงลอนดอน เป็นพระราชธิดาองค์ใหญ่ในพระเจ้าจอร์จที่ 3 แห่งสหราชอาณาจักร กับสมเด็จพระราชินีชาร์ล็อทเทอแห่งสหราชอาณาจักร หลังพระราชสมภพได้ไม่นาน พระองค์ก็ไปอยู่ในพระอุปถัมภ์ของพระเจ้าคริสเตียนที่ 7 แห่งเดนมาร์ก กับพระนางแคโรไลน์ มาทิลดาแห่งบริเตนใหญ่ ซึ่งมีศักดิ์เป็นพระปิตุลาเขย (ลุงเขย) และพระปิตุจฉา (ป้า) เมื่อมีพระชนมายุได้ 22 พรรษา ทรงได้รับการสถาปนาเป็น ราชกุมารี
จักรพรรดิมิคาเอลที่ 8 พาลาโอโลกอส
จักรพรรดิมิคาเอลที่ 8 พาลาโอโลกอส (Michael VIII Palaiologos, กรีก: Μιχαήλ Η΄ Παλαιολόγος, Mikhaēl VIII Palaiologos) (ค.ศ. 1223 – 11 ธันวาคม ค.ศ. 1282) มิคาเอลที่ 8 ทรงเป็นจักรพรรดิแห่งจักรวรรดิไนเซียร่วมกับจักรพรรดิจอห์นที่ 4 ลาสคาริสระหว่างปี ค.ศ. 1259 จนถึงปี ค.ศ. 1261 และทรงเป็นจักรพรรดิแห่งจักรวรรดิไบแซนไทน์ระหว่างปี ค.ศ. 1261 จนถึงวันที่ 11 ธันวาคม ค.ศ. 1282 และทรงเป็นจักรพรรดิร่วมกับพระราชโอรสจักรพรรดิอันโดรนิคอสที่ 2 พาลาโอโลกอสตั้งแต่ ค.ศ. 1272